CELEX: 62020TN0768
Language: el
Date: 2020-12-31 00:00:00
Title: Υπόθεση T-768/20: Προσφυγή της 31ης Δεκεμβρίου 2020 — Standard International Management κατά EUIPO — Asia Standard Management Services (The Standard)

22.2.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 62/41
            
         
      Προσφυγή της 31ης Δεκεμβρίου 2020 — Standard International Management κατά EUIPO — Asia Standard Management Services (The Standard)
      (Υπόθεση T-768/20)
      (2021/C 62/52)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα: Standard International Management LLC (Νέα Υόρκη, Νέα Υόρκη, Ηνωμένες Πολιτείες) (εκπρόσωποι: M. Edenborough QC, S. Wickenden, Barrister, και Maier, δικηγόρος)
      
         Καθού: Γραφείο Διανοητικής Ιδιοκτησίας της Ευρωπαϊκής Ένωσης (EUIPO)
      
         Αντίδικος ενώπιον του τμήματος προσφυγών: Asia Standard Management Services Ltd (Χονγκ Κονγκ, Κίνα)
      
         Στοιχεία σχετικά με τη διαδικασία ενώπιον του EUIPO
      
      
         Δικαιούχος του επίδικου σήματος: Η προσφεύγουσα ενώπιον του Γενικού Δικαστηρίου
      
         Επίδικο σήμα: Εικονιστικό σήμα της Ευρωπαϊκής Ένωσης The Standard — Υπ’ αριθ. 8 405 243 σήμα της Ευρωπαϊκής Ένωσης
      
         Διαδικασία ενώπιον του EUIPO: Διαδικασία για την κήρυξη ακυρότητας
      
         Προσβαλλόμενη απόφαση: Απόφαση του πέμπτου τμήματος προσφυγών του EUIPO της 27ης Νοεμβρίου 2020 στην υπόθεση R 828/2020-5
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να ακυρώσει την προσβαλλόμενη απόφαση·
               
            
                  —
               
               
                  να καταδικάσει το EUIPO στα δικαστικά έξοδα στα οποία υποβλήθηκε η προσφεύγουσα για την παρούσα προσφυγή·
                  επικουρικώς, αν η αντίδικος ενώπιον του τμήματος προσφυγών παρέμβει,
               
            
                  —
               
               
                  να καταδικάσει το EUIPO και την αντίδικο ενώπιον του τμήματος προσφυγών, από κοινού και αλληλεγγύως, στα δικαστικά έξοδα.
               
            
         Προβαλλόμενοι λόγοι
      
      Η προσβαλλόμενη απόφαση πάσχει για τους εξής τέσσερις λόγους, ήτοι το τμήμα προσφυγών:
      
                  —
               
               
                  υπέπεσε σε πλάνη περί το δίκαιο καθόσον δεν δέχθηκε ότι η διαφήμιση και προσφορά προς πώληση ξενοδοχειακών και συναφών υπηρεσιών, δηλαδή των υπηρεσιών των κλάσεων 38, 39, 41, 43 και 44, που απευθύνονται σε καταναλωτές της ΕΕ μπορεί να χαρακτηριστεί ως ουσιαστική χρήση του σήματος της Ευρωπαϊκής Ένωσης σε περιπτώσεις στις οποίες οι υπηρεσίες αυτές παρέχονται στις Ηνωμένες Πολιτείες·
               
            
                  —
               
               
                  υπέπεσε σε πλάνη περί το δίκαιο καθόσον δεν δέχθηκε ότι η διαφήμιση και προώθηση των σχετικών υπηρεσιών αρκούσε για να αποδειχθεί η ουσιαστική χρήση των επίμαχων υπηρεσιών·
               
            
                  —
               
               
                  υπέπεσε σε πλάνη περί το δίκαιο καθόσον δεν δέχθηκε ως κρίσιμο πραγματικό γεγονός τη διαφήμιση των εγκαινίων του ξενοδοχείου στο Λονδίνο· και,
               
            
                  —
               
               
                  υπέπεσε σε πλάνη περί το δίκαιο καθόσον δεν παρέσχε καμία αιτιολογία, ή καμία επαρκή αιτιολογία, για το πώς συνήγαγε το συμπέρασμα αυτό.